钦定古今图书集成/明伦汇编/官常典/第175卷 > 《采菽五章》
## 钦定古今图书集成/明伦汇编/官常典/第175卷 > 《采菽五章》

〈朱注〉“此《天子》所以答《鱼藻》”也。

采菽采菽，筐之筥之。君子来朝，何锡予之？“虽无予之，
路车乘马。又何予之？元衮及黼。”〈兴也〉

觱沸槛泉，言采其芹。君子来朝，言观其旗。其旗淠淠，
鸾声嘒嘒。载骖载驷，君子所届。〈兴也〉

《赤芾》在股，邪幅在下。“彼交匪纾，天子所予。乐只君子，
天子命之。乐只君子，福禄申之。”〈赋也〉

维柞之枝，其叶蓬蓬。乐只君子，殿天子之邦。“乐只君
子，万福攸同。”平平左右，亦是率从。〈兴也〉

“汎汎杨舟，绋纚维之。乐只君子，天子葵之。乐只君子福禄膍之。”优哉游哉，亦是戾矣。〈兴也〉